L 134/102
RO
Jurnalul Oficial al Uniunii Europene
22.5.2023
În ceea ce privește mărfurile care fac obiectul normelor sanitare și fitosanitare, activitățile de supraveghere a pieței și de asigurare a respectării legislației vor consolida și mai mult procedurile specifice prevăzute în normele aplicabile pentru intrarea mărfurilor respective în Irlanda de Nord.
În plus, Regatul Unit își va consolida activitatea de monitorizare și de asigurare a respectării legislației pentru a gestiona în mod eficace riscurile generate de mărfurile deplasate prin colet, recunoscând încrederea deosebită acordată de consumatori acestor deplasări.
Regatul Unit își va menține, de asemenea, regimul solid de sancțiuni pentru comerțul ilegal și activitățile de contrabandă.
Acesta va fi revizuit îndeaproape, în vederea sporirii sancțiunilor legate de utilizarea abuzivă a acestor noi norme pentru deplasarea mărfurilor în Uniunea Europeană, dacă este necesar, pentru a oferi un efect disuasiv suplimentar.
Regatul Unit va lua măsuri eficace, disuasive și proporționale în ceea ce privește eventuala neconformitate.
Aceasta va include o analiză a riscurilor, acțiuni de asigurare a conformității bazate pe riscuri și evaluări ale riscurilor în curs ale populațiilor de comercianți, susținute de sancțiuni și penalități.